Kunnian Kuninkaan seurakunta, Jerusalem
San. 28:14:
"Onnellinen se ihminen, joka aina on aralla tunnolla;
mutta joka sydämensä paaduttaa, se onnettomuuteen lankeaa."
Tässä puhutaan Herran pelosta.
Tänään aiheena on sydän.
Paneudun tähän asiaan syvällisesti,
koska kaikki siunaukset ja vaikeudet,
kaikki hyvyys ja pahuus ovat lähtöisin sydämestä.
Kaikki riippuu sydämestä.
"Onnellinen se ihminen, joka aina on aralla tunnolla."
Onnellinen on se, joka pelkää Herraa.
"Joka sydämensä paaduttaa, se onnettomuuteen lankeaa."
Olin seminaarissa, jossa puhuttiin uskosta ja sydämestä.
Monet rukoilevat ja haluavat saada siunauksia.
Monet tahtovat parantua ja päästä veloistaan.
Monet haluavat murtautua eteenpäin.
Tietäkää kuitenkin tämä: Jumalan Sanassa on kaikki kunnossa.
Tämä ei koskaan muutu.
Kuten Jeshua on sama eilen, tänään ja ikuisesti,
samoin pysyy Hänen Sanansa.
Ongelma on ihmisen sydämessä.
Jos ymmärrämme sen, vaellamme siunauksissa.
Onnellinen on se, joka pelkää Herraa,
joka varoo, mitä ajattelee ja puhuu, ja miten vaeltaa.
"Joka sydämensä paaduttaa, se onnettomuuteen lankeaa."
Arvioimme usein sydämemme hyvyyttä ihmismittapuun mukaan.
Käsityksemme perustuvat siihen, mitä ihmiset ajattelevat,
ja mitä meille on opetettu lapsuudesta saakka.
Kuvittelemme, että sydämemme on erittäin hyvä.
Jumala ei kuitenkaan katso meitä sielun, vaan hengen kautta.
Sinusta jokin voi näyttää hyvältä, vaikkei se ole Jumalan mielestä hyvä.
Ottakaa sydämiinne Herran pelko.
Herran pelko ja meidän ymmärryksemme ovat kaksi eri asiaa.
Ajattelemme, että se tarkoittaa kunnioitusta.
Täytyy kunnioittaa sitä ja tätä.
Täytyy tehdä mitä käsketään.
Ei, veljet ja siskot.
Jeshua Messias sanoi, että jos rakastatte jotakuta muuta -
enemmän kuin Häntä, ette kelpaa Hänelle.
Ei se tarkoita, että täytyy vihata tai olla epäkunnioittava.
Ei, puhun eri asiasta.
Joskus ajattelemme täysin eri tavalla kuin Jumala.
Kuvittelemme että sydämessämme on valo, mutta Jumala on eri mieltä.
Siksi fariseukset eivät ottaneet pelastusta vastaan.
He ajattelivat: "Mehän noudatamme käskyjä!"
"Kaikki on kunnossa. Olen saanut opetusta lapsesta asti."
Jeshua sanoi: "Ei Jumala sitä katso."
Miksei ihminen pysty muuttumaan?
Koska hänen sydämensä on paatunut, eikä hän kestä Jeshuan sanoja.
Uskon että jokainen täällä seurakunnassa tahtoo muuttua.
Niin minäkin. Kaikki haluavat olla parempia.
Miksi emme voi kestää Jeshuan sanoja?
Meidän on vaikea kestää niitä, jos sydämemme ei ole puhdas.
Olemme jakautuneet kahtia.
Sydämessä on toisella puolella pahuutta,
ja toiselle puolelle on tullut Jumalan Sana.
Sydämessä käydään ankaraa sotaa.
Minä päätin varjella mieltäni, ajatteluani ja suutani.
Messiaan Sanaa täytyy seurata.
Jos Jeshua sanoo näin, et voi vastata: "Ei, vaan näin!"
Tiedän kyllä olevani väärässä, kun kovetan sydämeni.
Kiitos Jumalalle Hänen armostaan! Voin aina katua ja tehdä parannuksen.
Auktoriteettini, kunniani ja asemani ovat kaikki turhuutta -
Herran edessä.
Ne ovat kaikki roskaa.
Kun seisomme Hänen edessään, Hän näyttää elokuvan elämästämme,
ja silloin kadumme sitä,
ettemme vaeltaneet Herran siunauksessa.
Monet vaikeudet johtuvat sydämen kovuudesta -
ja lihasta, jota ei ole ristiinnaulittu.
Ps. 95:7: "Sillä hän on meidän Jumalamme,
ja me olemme kansa, jota hän paimentaa...
Jospa te tänä päivänä kuulisitte hänen äänensä..."
Tämä on kirjoitettu Uuden liiton uskoville.
Olemme Hänen lampaitaan ja Hän on paimenemme.
"... me olemme... lauma, jota hänen kätensä kaitsee.
Jospa te tänä päivänä kuulisitte hänen äänensä..."
Yleensä ajatellaan, että tämä tarkoittaa päivää,
jolloin pelastutaan.
Totta, mutta Hänen ääntään täytyy kuunnella joka päivä.
Jumala puhuu meille joka päivä.
"Jos sinä kuulet Herraa, Jumalaasi..."
Se on kirjoitettu Israelille ja kaikille Jeshuaan uskoville.
"Jospa te tänä päivänä kuulisitte hänen äänensä."
Olet herännyt, nyt kuuntele Hänen ääntään,
työmatkalla, puhuessasi ihmisten kanssa, rukoillessasi.
Ps. 95:8: "Älkää paaduttako sydäntänne,
niinkuin Meribassa, niinkuin Massan päivänä erämaassa..."
Jumala halusi viedä heidät maahan, joka vuotaa maitoa ja hunajaa.
Mitä tapahtui? Heidän sydämensä olivat paatuneet.
He riitelivät koko ajan Jumalan kanssa ja lopulta kapinoivat.
Nyt riittää! Seurakunnan ei saa riidellä Jumalan kanssa.
Seurakunnan kapinallisuuden täytyy loppua.
Pahuutta on ollut elämässämme tarpeeksi.
"Maistakaa ja katsokaa, kuinka Herra on hyvä."
"Tulette tuntemaan totuuden, ja totuus on tekevä teidät vapaiksi."
Antakaa Pyhälle Hengelle ja Jumalan Sanalle sijaa elämässänne!
Uskaltakaa myöntää olevanne väärässä.
Uskaltakaa nöyrtyä ja pyytää anteeksi.
"Joka itsensä ylentää, se alennetaan;
ja joka itsensä alentaa, se ylennetään." Matt. 23:12.
Jumala haluaa siunata meitä.
Hän haluaa kuitenkin myös, että tunnemme Hänen totuutensa,
ja sen, miten voimme saada Hänen siunauksensa ja vaeltaa niissä.
Ettemme menettäisi niitä siunauksia.
Matt. 12:34 on ankara kohta.
Jeshua puhuu fariseuksille.
Saatamme kuvitella olevamme parempia kuin fariseukset.
Olemme heitä parempia vain yhden ansiosta: Jeshuan veren.
Joskus käyttäydymme fariseuksiakin pahemmin.
Ei Jumala välitä siitä,
että tämän maailman lapset käyttäytyvät huonosti,
mutta kun me käyttäydymme huonosti,
se ei ole hyvä todistus Jumalasta.
Matt. 12:34: "Te kyykäärmeitten sikiöt,
kuinka te saattaisitte hyvää puhua, kun itse olette pahoja?
Sillä sydämen kyllyydestä suu puhuu.
Hyvä ihminen tuo hyvän runsaudesta esille hyvää..."
Mistä hän tuo esiin hyvää?
Täältä, sydämestä.
Meiltä on mennyt ohi monta parantumista sydämemme vuoksi.
Olisimme voineet välttyä monilta vaikeuksilta, kirouksilta -
ja Saatanan hyökkäyksiltä,
jos olisimme antaneet Pyhän Hengen ohjata sydäntämme -
ja auttaa meitä.
Heprealaiskirjeen luku 4.
Täällä on kirjoitettu erityisen ankarasti.
Tästä voi olla samaa mieltä,
mutta tästä sanomasta voi myös loukkaantua.
Itseään ei kuitenkaan voi paeta.
Omaa kutsumustaan ei voi paeta.
Joko muutumme, ja näemme elämässämme Jumalan hyvyyden,
tai emme muutu.
Se riippuu meistä itsestämme.
Hepr. 4:1: "Varokaamme siis,
koska lupaus päästä hänen lepoonsa vielä pysyy varmana,
ettei vain havaittaisi kenenkään teistä jääneen taipaleelle.
Sillä hyvä sanoma on julistettu meille niinkuin heillekin;
mutta heidän kuulemansa sana ei heitä hyödyttänyt,
koska se ei uskossa sulautunut niihin, jotka sen kuulivat.
Sillä me pääsemme lepoon, me, jotka tulimme uskoon,
niinkuin hän on sanonut... 'He eivät pääse minun lepooni'...
Sillä hän on jossakin sanonut seitsemännestä päivästä näin:
'Ja Jumala lepäsi seitsemäntenä päivänä kaikista teoistansa';
ja tässä taas: 'He eivät pääse minun lepooni'.
Koska siis varmana pysyy, että muutamat pääsevät siihen,
ja ne, joille hyvä sanoma ensin julistettiin,
eivät päässeet siihen tottelemattomuuden tähden..."
Jossakin sanotaan, että vaikka pahaa miestä ei jahtaisi kukaan,
hän pelkää ja pakenee koko ajan.
Hän ei pääse lepoon.
Miksi hän ei pääse lepoon? Tottelemattomuuden takia.
Hepr. 4:7: "niin hän taas määrää päivän, 'tämän päivän',
sanomalla Daavidin kautta niin pitkän ajan jälkeen,
niinkuin ennen on sanottu: 'Tänä päivänä,
jos te kuulette hänen äänensä, älkää paaduttako sydämiänne'."
Ps. 23: "Herra on minun paimeneni, ei minulta mitään puutu.
Viheriäisille niityille hän vie minut lepäämään;
virvoittavien vetten tykö hän minut johdattaa.
Hän virvoittaa minun sieluni..." Tunnette tämän psalmin.
Pimeässä laaksossakaan en pelkää, koska sydämeni on puhdas.
Daavid sanoi Ps. 51:10:ssä:
"Jumala, luo minuun puhdas sydän ja anna minulle uusi, vahva henki".
Teologian mukaan meillä on uusi sydän.
Teoissa ja sanoissa emme aina näe sitä.
Meidän täytyy pyytää armon ja totuuden Hengen ohjausta.
Vaikka se olisi vaikeaa, ja sisällämme olisi sota,
Pyhälle Hengelle ja Jumalan Sanalle täytyy antaa tilaa.
Luovu kapinallisuudesta, vaikka se olisi kuinka vaikeaa.
Muistuta siitä itseäsi, itke ja rukoile.
Älä poistu kammiostasi, paastoa ja rukoile.
Muutu!
On tärkeää muuttua.
Muiden tekemisillä ei ole merkitystä.
Loppujen lopuksi kaikki joutuvat seisomaan totuuden Herran edessä.
Jos emme tee mitä Hän käskee, ja jos sydämemme on paatunut,
me emme saa siunauksia.
Jos jotkut ovat loukanneet meitä, se on heidän asiansa.
Jos jotkut vainoavat meitä tai eivät usko meitä, se on heidän asiansa.
Mitä se minua koskee?
Tietysti pitää rakastaa toisia, mutta niin itseäkin.
Pysyttekö mukana?
Jumala ei halua kenenkään kaatuvan erämaahan.
Hän sanoi: "Jos kuljette suoraan, saatte tämän".
Sanooko Jumala Uudessa liitossa:
"Elä niin kuin haluat, niin saat kaiken, mitä olen luvannut"?
Ei todellakaan! Hän sanoo: "Varjele askeliasi".
Hän sanoo: "Anna Minulle sydämesi".
Ei Hän pyydä hyviä tekojasi, rahaasi tai vaatteitasi.
Hän pyytää sydäntä, joka on kaikkein kallein aarre.
Miksi Jumala haluaa sydämen?
Koska Hän rakastaa meitä.
Hän tietää, että jos opimme antamaan sydämemme kokonaan,
ja se on mahdollista Pyhän Hengen avulla,
Hän tietää, että se on meille hyväksi:
tulemme terveeksi ja kestämme vaikeuksia valittamatta.
Siksi Hän sanoo: "Onnellinen se ihminen, joka on aina aralla tunnolla,"
eli se, joka pelkää Herraa.
Tarkkaan sitä, mitä ajattelen ja sanon.
Päätin tehdä parannuksen ja olla esimerkkinä muille.
1. Tim. 3 sanoo, että sen joka haluaa palvella Jumalaa,
täytyy olla nuhteeton myös ulkopuolisten mielestä.
Kaikkia ei tietenkään voi miellyttää.
Jotkut loukkaantuvat, kun yritämme miellyttää Jumalaa.
Yritän kuitenkin olla hyväsydäminen.
En tarkoita, että ihmiset saavat tehdä meille mitä vain.
En puhu siitä, vaan todellisesta viisaudesta, Jumalan viisaudesta.
Hän antaa meille viisauttaan.
"Joka sydämensä paaduttaa, se onnettomuuteen lankeaa."
"Herran pelko on viisauden alku."
Herran pelko on viisauden alku.
Jos tunnet, että sydämessäsi on jotain pielessä,
sen täytyy häiritä sinua.
"Tänä päivänä, jos te kuulette hänen äänensä..."
Jos sydämessänne on kovuutta,
ette saa elää sen kanssa päiviä, viikkoja ja vuosia.
Kuuletteko? Siitä täytyy vapautua.
Sellainen johtaa sairauteen, niin henkiseen kuin ruumiilliseenkin.
Se johtaa taloudellisiin ongelmiin -
ja ihmissuhdeongelmiin.
Sydämen paatumus aiheuttaa ongelmia.
Se on aivan varmaa. Jumala haluaa siunata sinua.
Hän haluaa vapauttaa sinut ja antaa sinulle, mitä tarvitset.
Sydämen kovuus sulkee ovet.
Sydämen kovuus antaa voimaa sellaiselle hengelle,
joka sokaisee hengelliset silmät.
Jos sydämesi on paatunut, et näe mitä Jumala tekee,
vaan annat pahan hengen sokaista hengelliset silmäsi.
Siksi Paavali sanoi:
"Rukoilen, että Jumala antaisi teille viisauden ja ilmestyksen Hengen,
että tuntisitte Hänet ja kutsumuksenne Hänessä.
Silloin keskitytte Hänen antamiinsa hyviin asioihin,
eikä maailman ongelmiin.
Jotkut eivät arvosta Jumalan siunauksia.
Minä täytyn Herran pelolla yhä enemmän,
ei Hänen rangaistuksensa, vaan Hänen siunaustensa takia.
Se saa minut pelkäämään Herraa.
Se saa minut nöyräksi.
Näen Hänen kätensä työn, ja kiitän Häntä kaikesta siitä.
Mitä Hän vielä tekeekään!
Paatuneella sydämellä et voi nähdä, mitä hyvää Jumala on tehnyt,
vaan keskityt vain pahoihin asioihin.
Saatana näkee sen ja sanoo: "Voitin! Hieno homma!"
"Lamaannutin sinut hengellisesti, nyt menen seuraavan uskovan luo!"
Emme käy sotaa lihaa ja verta vastaan,
vaan Saatanaa ja hänen henkiään vastaan.
Paatunut sydän ei voi antaa anteeksi.
Monet pystyvät vapauttamaan, mutta eivät antamaan anteeksi.
En ymmärrä sellaista.
Jotkut osaavat antaa anteeksi sielullaan,
mutta se pitää tehdä sydämellä.
Antakaa anteeksi sydämellä.
Se on tärkeää. Kasvakaa hengessä.
Ei meidän tarvitse odottaa, että joku profetoi meille.
Tiedämme, mitä tähän on kirjoitettu.
Tehkää niin, ja joku vielä sanoo teille samoin,
niin teille käy hyvin. Eikö totta?
Pyydän teitä nyt tekemään parannuksen ja oikaisemaan tienne.
Oikaiskaa ihmissuhteenne.
Ei ole väliä, kuinka oikeassa olet, tai mitä sinulle on tehty.
Jeshua Messias sanoi, että jos tuot uhrin alttarille,
mutta sinulla on riita jonkun kanssa tai jotain kovaa sydämessä,
mene sopimaan se ensin, ja palaa vasta sitten uhraamaan.
Tiedätte, mitä Jumalan Sana sanoo:
"Antakaa anteeksi, niin teille annetaan anteeksi."
"Antakaa anteeksi,
niin kuin taivaallinen Isänne on antanut teille anteeksi." Piste.
Jotkut teistä kertovat minulle tarinoita, mutta en usko niitä.
Tiedän, mitä anteeksianto on. Ei ole väliä, onko hän äitini,
Lena, Roshel, Uri, vaimoni, lapseni tai minä itse.
Tiedän mitä on anteeksianto, sydämen kovuus, pahuus tai hyvyys.
Siksi sanon teille tämän:
Ei ole väliä, mitä sinulle on tehty.
Kaikki haluavat siunauksia, mutta kukaan ei halua kärsiä.
Se on ylpeyttä, ensimmäinen synti.
Täytyy mennä syvälle.
Sydämen kovuuden juuri on ylpeys.
Emme ole penninkään veroisia,
kun luulemme olevamme jotain suurta.
Emme kelpaa mihinkään ilman Häntä.
Suomennos: Hannele Tainio